by admin
अनिता देवी, जी.जी.एम. पिक्चर्स अउर जी.जे. फिल्मस् इंटरनेशनल प्रस्तुति आ आर.जी. प्रोडक्शन के बैनर तले बनल भोजपुरी के पहिलका फैन्टैसी फिल्म ‘नन्दू निकम्मा’ जल्दिए रिलीज होखे वाली बा.
एह कहानी में एगो मछुआरा परिवार के एकलौता बेटा नन्दू बा जे एकदमे निकम्मा बा. संजोग से गाँव के मास्टर के बेटी राधा ओकरा से प्यार करे लागत बिया बाकिर ओकरा बुझात नइखे कि ऊ एह निकम्मा से काहे प्यार कर बइठल. एक दिन दुनु के बाप एह ‘प्यार’ के रंगे हाथ पकड़ लेत बाड़ें. एकरा बाद राधा के ओकरा चाचा किहाँ आगे के पढ़ाई ला भेज दिहल जाता. दोसरा तरफ नन्दू के बाप ओकरा से आजीज आके घर से निकाल देता. भूखे भटकत नन्दू के भेंट यमराज से होखत बा आ एगो अजीबोगरीब वरदान पाके नन्दू शहर के मशहूर डॉक्टर बन जा ता. राधा शहर में रिपोर्टर बन के आवत बाड़ी. ओह चैनल के मालिक मुकुन्दराय राधा के डॉ॰ नन्दकिशोर के इन्टरव्यू लेबे भेजत बाड़ें. अब एहिजा दुनु के प्यार मिल जात बा. ओने मुकुन्दराय चैनल के एगो दोसरा रिपोर्टर सलोनी से प्यार के खेल चले लागत बा. एने मिलल वरदान वापस ले लिहल जात बा आ डॉ॰ नन्दकिशोर फेर उहे नन्दूआ बन जाता. ओकर कम्पाउन्डरे ओकर सगरी दौलत ले के भाग जात बा. राधा आ नन्द किशोर के रिश्ता टूट जाता. मुकुन्द राय फेर राधा के सहायता करे लागत बाड़ें जवना से सलोनी राधा से जरे लागत बिया. फेर का होत बा ई सब जाने खातिर त फिलिम देखे के पड़ी.
निर्माता प्रकाश रंजन राकेश गुप्ता, कथा-पटकथा आ निर्देशक ब्रज भूषण, सह निर्माता बी0 प्रसाद बाड़ें. मुख्य कलाकारन में तुलो बिरेन्द्र, प्रतिभा पाण्डेय, राकेश गुप्ता, रितिका सिंह, उत्तम झा, अरूण सिंह, सुबन्ती बनर्जी, रूपा सिंह, पिंकू श्रीवास्तव, अरूणा सिंह, डॉल्फिन दूबे वगैरह के नाम शामिल बा.
(रंजन सिन्हा के रपट)
Categories: इण्डस्ट्री न्यूज, फिल्म |
No Comments »
by admin
भोजपुरी के स्टाइलिश अभिनेता प्रवेशलाल यादव के एक्शन से भरल भोजपुरी फिल्म ‘हीरो’ 13 जुलाई से बिहार, झारखंड आ यू.पी. के सिनेमाघरन में रिलीज कइल जा रहल बा. निरहुआ इंटरटेनमेंट प्रा०लि० के प्रस्तुति आ श्री साई प्रोडक्शन के बैनर तले बनल एह फिल्म के प्रदर्शन तकनीकी कारणन से 29 जून के ना हो पावल रहे.
हीरो में भोजपुरी स्टार प्रवेशलाल यादव के प्रमुख भूमिका बा. उनका साथे एह फिल्म में नायिका बाड़ी शुभी शर्मा आ साथी कलाकारन में अवधेश मिश्रा, प्रकाश जैस, अयाज खान, निलम आ सत्यप्रकाश के खास नाम बा, फिल्म में प्रवेशलाल के खतरनाक एक्शन स्टंट देखे के मिली. ओहिजे शुभी प्रवेश के रोमांसो देखे के मिली. गीत लिखले बाड़ें प्यारेलाल यादव, श्याम देहाती आ बिपिन बहार. संगीत दिहले बाड़न राजेश रजनीश.
(प्रशांत निशांत के रपट)
Categories: इण्डस्ट्री न्यूज, फिल्म |
No Comments »
by admin
हालही में देश के मशहूर सिने पत्रिका फिल्मफेयर अपना अंक में भोजपुरी सितारा दिनेशलाल यादव ‘निरहुआ’ के भोजपुरी के नं0-1 सितारा करार दिहले बिया. फिल्मफेयर का जुलाई अंक में छपल निरहुआ पर आलेख में निरहुआ के भोजपुरी सिनेमा के सबले वांटेड आ महंग स्टार बतवले बिया. फिल्म फेयर का नजर में निरहुआ के सफलता का जड़ में आम आदमी के उनुका में आपन छवि निहारल बतावल गइल बा.
निरहुआ पर प्रकाशित एह विशेष आलेख में निरहुआ के संघर्षमय जीवन आ कैरियर के कहानी बतावल गइल बा. एह आलेख का जरिए दिनेशलाल यादव राजनीति में उतरे के एलानो कइले बाड़न कहले बाड़न कि ऊ भोजपुरी फिल्मोद्योग के पसार आ बढ़न्ती खातिर राजनीति में उतरीहें आ सरकार से आपन माँग रखीहें.
एह पत्रिका से पहिले हाल ही में इंडिया टूडे इ दी टाईम्स ऑफ इंडिया अखबारो में निरहुआ के भोजपुरी के सबले बड़का सितारा बतावल जा चुकल बा.
(प्रशांत निशांत के रपट)
Categories: इण्डस्ट्री न्यूज, कलाकार |
No Comments »
by admin
सिनेमा भोजपुरी के नंबर वन अदाकारा रिंकू घोष का नामे एगो अउरी पहल जुड़ गइल जब कवनो समाचार चैनल खातिर कवनो भोजपुरी अदाकारा के इंटरव्यू लिहल गइल. इंटरव्यू लेबे वाला वर्षा उषागाँवकर खुद हिन्दी आ मराठी सिनेमा के जानल मानल अदाकारा हई. पिछला दिने वर्षा उषागांवकर समाचार चैनल टी.वी. 9 के सफल शो ‘स्वीट होम’ खातिर रिंकू घोष के इंटरव्यू लिहली. एहसे पहिले एह शो खातिर वर्षा उषागांवकर मुंबई के पूर्व महापौर डा. शुभा राउल, डॉली बिन्द्रा, मधुशाह, पूर्वी जोशी, पूजा बेदी, आकृति कक्कड़, श्रद्धा शर्मा, कश्मीरा शाह के इंटरव्यू कर चुकल बाड़ी.
वर्षा उषागांवकर ‘स्वीट होम’ में रिंकू घोष के कुछ राजो खोल दिहली. जइसे कि बचपन में रिंकू घोष कइसन रहली. वर्षा उषागांवकर के सवालन पर रिंकू बेबाक तरीका से दिल क बात जुबां पर लावत गइली. ई शो ओह औरतन पर आधारित बा जे बिना कवनो गॉड फादर के सहारा लिहले आपन जगहा खुद बनवले होखे आ कामयाबीओ पवले होखे.
वर्षा उषागांवकर रिंकू घोष से हिंदी, टेलीविजन आ भोजपुरी सिनेमा के अभिनय यात्रा आ उनुका व्यवहारो पर सटीक सवाल पूछली आ रिंकू घोष ओह सवालन के बिना कवनो लाग लपेट के जवाबो दिहली. एह शो खातिर रिंकू घोष के खास तौर पर टीवी 9 के अंधेरी कार्यालय में बोलावल रहली जहाँ सवाल जवाब के सिलसिला चलल.
रिंकू घोष का बारे में इहो बतावे जोग बा कि ऊ पहिलका भोजपुरी नायिका हई जिनका फिल्म फेयर पत्रिका में फीचर कइल गइल. रिंकू लगभग हर साल सर्वश्रेष्ठ भोजपुरी अदाकारा के अवार्डो जीतत आइल बाड़ी. अब वर्षा उषागांवकर के लिहल इंटरव्यू भोजपुरी सिनेमा ला एगो बड़हन उपलब्धि मानल जात बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, कलाकार, टीवी शो |
No Comments »
ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn